کۆڵبەرێک: لە ڕۆژی لەدایکبوونمدا هەردوو لاقم لەدەست دا\nڕاپۆرت 03/10/2021 - 11:45 شەریف فەلاح\n"مانگی ڕابردوو 18 کۆڵبەر بوونەتە قوربانی"\nدوێنێ 2/10 کۆڵبەرێکی کەمئەندامی خەڵکی مەریوان، کە چوار ساڵ لەمەوبەر و ڕاست لە ڕۆژی لەدایکبوونی و لە کاتی کۆڵبەری هەردوو لاقی لەدەست دابوو، لەبەر ئاوڕنەدانەوە لە دۆخی ژیانی مانی لە خواردن گرت و سەری خۆی تاشی.\nگوندی دووپلوورە-ی سەر بە شاری مەریوان کە بەشێکی زۆر لە گەنجەکانی لە سنوورەکان سەرقاڵی کۆڵبەرین، هەتا ئێستا هەشت کەسیان لە کاتی کۆڵبەریدا بەهۆی تەقەی هێزە ئەمنییەکانی ئێرانەوە کوژراون، یان بریندار و کەمئەندام بوون.\nیەکێک لە کۆڵبەرانە کامەران دووپلوورەیی-یە کە لە کاتی کۆڵبەریدا لەناو یەکێک لە باخەکان تەقەی لێ کراوە و هەردوو لاقی لەدەست داوە و ئێستا لە دۆخێکی ناجێگیردا دەژیت و سەرەڕای دۆخی ناجێگیری جەستەی، سەرقاڵی چالاکیی ژینگەییە و لە بەرانبەر سووتانی دارستانەکانی زاگرۆس چەندین چالاکی و ڕێپێوان و ناڕەزایی بەڕێوە بردووە و دوایین چالاکیی ئەوەیە کە مانی لە خواردن گرتووە.\nئەو چالاکوانە لە گرتە ڤیدیۆیەکدا کە لە تۆڕە کۆمەڵایەتییەکان بڵاوی کردووەتەوە گوتوویە: "لە کوردستان تەنیا من نیم کە بەم چەشنە بریندار و کەمئەندام بووم، بەڵکوو تەنیا لە گوندی دووپلوورە نزیکەی 10 کەس لە کاتی کۆڵبەری بە تەقەی ڕاستەوخۆ، یان بە کەوتنە سەر مینی چێندراو گیانیان لەدەست داوە، یان لە ژیاندا نەماون".\nکامەران دووپلورەیی، دوو هەفتە لەمەوبەر بە نیشانەی ناڕەزایی لە بەرانبەر تەقەکردن و کوشتنی کۆڵبەران و بارودۆخی ناجێگری کەمئەندامان و لەناوبردنی دارستانەکانی زاگرۆس، بە دوو لاقی دەسکرد و عارەبانەکەیەوە ڕێپێوانێکی ناڕەزایی لە شاری مەریوانەوە تا بەردەم پەرلەمانی ئێران دەست پێکرد.\nکە دوای تێپەڕکردنی مەودای 50 کیلۆمەتر لە جادەی مەریوان بەرەو سنە بە درێژایی سێ شەو و ڕۆژ، لەسەر داخوازی هەندێ چالاکی مەدەنی و ژینگەپارێزی مەریوان، کامیاران، جوانڕۆ و سنە، هەروەها بەهۆی ئەو مەترسییانەی لەوانە بوو بارودۆخی جەستەیی و تەندرووستیی تێک بدات، کۆتایی بە ڕێپێوانەکەی هێنا.\nکامەران دووپلورەیی، تەمەن 31 ساڵ، باوکی دوو منداڵ و خەڵکی ئاوایی “دووپلورە”ی مەریوانە و ئەویش وەک زۆربەی کۆڵبەرانی ناوچە سنوورییەکانی ڕۆژهەڵاتی کوردستان، بەهۆی هەژاری و پەراوێزخرانی ئابوورییەوە ناچار بووە کۆڵبەری بکات، بەڵام وەک خۆی دەڵێت، کۆڵبەری ژیانە ئاساییەکەیشی لێ زەوت کرد.\nکامەران ئێستا دانیشتووی شاری مەریوانە و لەڕووی ئابووریشەوە جگە لە وەرگرتنی یارانەی دەوڵەتی، داهاتێکی تری نییە، بەڵام بە هۆی چالاکییە مەدەنی و ژینگەییەکانییەوە، لەناو خەڵکی ناوچەکەدا کەسێکی خۆشەویست و ناسراوە.\nکامەران سەرەتای پاییزی 2016 ڕێک لە ساڵوەگەڕی لەدایکبوونی و لە کاتی کۆڵبەری و گەڕانەوە لە هەرێمی کوردستانەوە بۆ ئێران، لە ناوچەی سنووریی سەرشیوی مەریوان، بە هەڵە کەوتە بەر تەقەی یەکێک لە باخەوانەکانی ناوچەکە و بەهۆی بەرکەوتنی نۆ گوللە هەر دوو لاقی لە دەست‌دا.\nئەو لەبارەی بارودۆخی جەستەیی و هەوڵە پزیشکییەکان بۆ گەڕانەوەی تەندرووستیی، بە ماڵپەڕی ئێران‌وایەر-یگوتووە: "تا ئێستا 21 جار نەشتەرگەریم بۆ کراوە، بەڵام سەرباری ئەمە هێشتا بارودۆخی تەندرووستیم نائاساییە".\nلاقی دەسکرد بە 170 هەزار دۆلار\nئەو دەڵێت: "ئەگەرچی بۆ ماوەیەک لەلایەن ڕێکخراوی بێهزیستی و هەندێ دامودەزگای مەریوانەوە پشتیوانی کرام، بەڵام چونکە یارمەتییەکانیان لە بەرانبەر تێچوو و نرخی دەرمانەکانم زۆر کەم بوو و ڕێکخراوی بێهزیستیش بۆ کڕینی عارەبانە و لاقی دەسکرد هیچیان نەکرد، لە کۆتاییدا سەردانی ئۆفیسی کۆمەڵەی خێرخوازانی ئیمام عەلی-م لە تاران کرد و ئەم ناوەندە خەڵکییەیش کۆی تێچووەکانی کڕینی عارەبانە و هەر دوو لاقە دەسکردەکەی منیان گرتە ئەستۆ کە نزیکەی 200 ملیۆن تمەن بوو.\nئەو کۆڵبەرە کەمئەندامە هەرچەند دوو لاقی لەدەست داوە، بەڵام پڕە لە وزە و هیوا و جووڵە و دەڵێت نامەوێ بێدەنگ بم و لە گۆشەی ماڵ دابنیشم، دەمەوێ بە چالاکییەکانم ببمە سەرمەشق بۆ دەوروبەرم و ئەو کەسانەی هاوشێوەی من کەمئەندامن، بۆیە ڕۆژانە لە زرێبار مەلە دەکەم و هاوکات سەردانی هۆڵی وەرزشی لەشجوانی دەکەم و ئەم جووڵە و وەرزشە هیوام پێ دەبەخشن و کارەکەشم لە تۆڕە کۆمەڵایەتییەکان دەنگدانەوەی هەبووە و خەڵک پەسنی دەکەن.\nکۆڵبەری پیشە نییە و ناچارییە\nئەو چالاکە مەدەنییە لە درێژەی وتووێژەکەیدا ئاماژەی بەوەش داوە: "تەقەکردن لە کۆڵبەران لە سنوورەکانی ڕۆژهەڵاتی کوردستان، ڕۆژانە دووپات دەبێتەوە و بەداخەوە بووەتە شتێکی ئاسایی و هەموو لایەک بێدەنگیی لێ دەکەن". ئەو ئەگەرچی کۆڵبەری بە پیشە نازانێت، بەڵام پێیوایە بێبەشی لە زۆر دەرفەت و دەرەتانی کار و نەبوونی ژێرخانە ئابوورییەکان، لەوانە نەبوونی کارگەکان و ناوەندەکانی بەرهەمهێنان و نەبوونی قەرز بۆ پرۆژەی کشتوکوڵی و نەبوونی ڕێکخستنی پێویست بۆ ڕەخساندنی هەلیکار لە سنوورەکان و دابیننەکردنی بودجەی پێویست بە وەدیهێنانی ئەم ئامانجە ئابوورییانە، بووەتە هۆی ئەوەی زۆرێک لە دانیشتوانی ناوچە سنوورییەکان ڕوو لە بۆ کۆڵبەری بکەن".\nدەرچوانی زانکۆ و وەرزشوانانیش کۆڵبەری دەکەن\nزۆربەی خەڵکی ناوچە سەرسنوورییەکان بەهۆی بێکاری، هەژاری و بۆ دابینکردنی بژیویان بە ناچاری ڕوو دەکەنە کۆڵبەری. وەک خۆم دەیان کەس دەناسم کە لە کاتی کۆڵبەر‌یدا کوژراون، لە بەرزایی شاخەکان کەوتوونەتە خوارەوە، یان ئیفلیج و بریندار بوون. تەنانەت لەم چەند ساڵەی دواییدا بەشێک لە نوخبە وەرزشییەکان، یان کەسانی خاوەنی بڕوانامەی بەرزی زانکۆیی، ڕوویان کردووەتە کۆڵبەری کە ئەمە جێگەی داخەوە".\nزیاتر لە 20 هەزار کەس لە سنوورەکان کۆڵبەری دەکەن\nبەپێی زانیاریی میدیاکانی ئێران و گوتەی بەرپرسانی حکوومەت، باس لەوە دەکرێت لە دەروازە سنوورییەکانی ڕۆژهەڵاتی کوردستان شەش هەزار کەس بە فەرمی سەرقاڵی کۆڵبەرین، مەبەستی حکوومەتی لەو شەش هەزار کەسە، ئەو کەسانەیە کە خاوەنی کارتی پیلەوری-ین و ئەو کاڵا و کەلوپەلانە دەگوازنەوە کە قاچاخ نین.\nلە بەرانبەردا ناوەند و دامەزراوەکانی تایبەت بە مافی مرۆڤ لە ڕۆژهەڵاتی کوردستان و یەک لەوان ڕێکخراوی (هەنگاو) بۆ مافەکانی مرۆڤ لەو باوەڕەدان ئەو ئامارە ڕاست نییە و زیاتر لە 20 هەزار کەس لە سنوورەکانی ڕۆژهەڵات سەرقاڵی کۆڵبەرین و تەنانەت لە هەندێ شوێن پیرەژنان و تەنانەت کچانی کوردیش کە لە ژیانێکی ناجێگری ئابووریدا دەژین، سەرقاڵی کۆڵبەرین، بە باوەڕی چالاکوانانی سیاسی و مافی مرۆڤ ئەو ڕێژەیە لە هەندێ وەرزی بەهار و هاوین دەگاتە 100 هەزار کەسیش.\nمانگی ڕابردوو 18 کۆڵبەر بوونە قوربانی\nبەپێی ئاماری ڕێکخراوی (هەنگاو) بۆ مافەکانی مرۆڤ، تەنیا لە مانگی ڕابردوودا لە ناوچە سنوورییە جیاجیاکانی ڕۆژهەڵاتی کوردستان، 18 کۆڵبەر کوژراون و بریندار بوون.\nلەو 18 کۆڵبەرە هەشت کەسیان گیانیان لەدەست داوە و 10 کەسیشیان بریندار بوون کە 12 حاڵەتیان بە تەقەی ڕاستەوخۆی هێزە چەکدارەکانی ئێران بووە.


کوردپرێس :: Kurdpress News Aganecy - کێبه‌رکێی زۆرانبازیی نه‌ونه‌مامانی 29 پارێزگای وڵات له ئیلام ده‌ستی‌پێکرد\nداڕشته‌ی کابینه‌ی دوازده‌هه‌م یه‌کلایی کرا\nرەزامەندیمان نەداوەتەوە ئەمریکا بۆ دواخستنی گشتپرسی\nئه‌یووب عه‌لی له کوردستانی ئێران کۆنسێرت ده‌کات\nپیاوێکی ئیلامی هاوسەرەکەی خۆی ده‌خنکێنێت\nله پارێزگای کۆتاهیه‌ی تورکیا هێرش کرایه سه‌ر کرێکارانی کورد\nکێبه‌رکێی زۆرانبازیی نه‌ونه‌مامانی 29 پارێزگای وڵات له ئیلام ده‌ستی‌پێکرد\nبه‌شی ئێران/ کوردی- ڕۆژی ڕابردوو کێبه‌رکێی زۆرانبازیی نه‌ونه‌مامانی 29 پارێزگای وڵات له شاری ئیلامدا ده‌ستی‌پێکرد.\nبه‌پێی هه‌واڵی کوردپرێس، جێگری ته‌ندروستیی ئیداره‌ی گشتیی په‌روه‌رده و بارهێنانی پارێزگای ئیلام له ڕێوڕه‌سمی کردنه‌وه‌ی ئه‌م کێبه‌رکێیانه‌دا وتی: 34هه‌مین خولی کێبه‌رکێی پاڵه‌وانێتیی زۆرانبازیی نه‌ونه‌مامانی فێرگه‌کانی وڵات له شاری ئیلامدا ده‌ستی‌پێکرد.\nمه‌لیحه ئیسلامی ڕای‌گه‌یاند: ئه‌م کێبه‌رکێیانه به ئاماده‌بوونی 600 وه‌رزشوان له 29 پارێزگا و له دوو به‌شی ئازاد و فه‌ره‌نگی له ڕۆژانی هه‌ینی و شه‌ممه له کۆگه‌ی وه‌رزشیی قه‌ڵاوێزاندا ده‌ستی‌پێکرد.\nناوبراو وتیشی: له هه‌ر پارێزگا له دوو به‌شی ئازاد و فه‌ره‌نگیدا 8 که‌س له چوار کێشدا به‌شداری ده‌که‌ن و ڕۆژی هه‌ینیش کێبه‌رکێکانی چوار کێشی یه‌که‌می ڕشته‌کانی ئازاد و فه‌ره‌نگی به‌ڕێوه‌چوو و کێبه‌رکێکانی چوار کێشی دووهه‌میش ئه‌مڕۆ شه‌ممه/ 21ی گه‌ڵاوێژ ئه‌نجام ده‌بێت.\nکۆدی بابه‌ت: 77786 | به‌روار: ۱۳۹۶/۵/۲۱ | کاتژمێر: 9 : 6\nنمایشی "خودا لە هەناوی کەسدا دوو دڵی دانەناوە" لە سنە نمایش دەکرێت\nکوردەکان لە ئەگەری وەرگرتنی ئیمتیاز لە بەغدا، ڕەنگە ڕیفراندۆم دوابخەن\nتەرخان کردنی ٥٠٠ ملیۆن تمەن بۆ ساماندانی ئەشکەوتی سەهۆڵان\nلە سووریادا بەرەنگاری تورکیا و ئەمریکا دەبێنەوە\nهێرش بۆ سەر پەیکەرەی ئاتاتورک لە مەیدانی شێخ سەعیدی ئامەد\nکوردێک بوو به سەرپەرشتیاری وەزارەتی وزه\nپەکەکە به ئاشکرا له لایەن ئەڵمانەوه پشتیوانی لێ دەکرێت\nوەزیری بەرگریی ئەمریکا و سەرۆکی ئەرکانی فەرماندەیی سوپای ڕووسیا سەردانی تورکیا دەکەن\nبێکاری و دامەزراندن مشووری خەڵک و بەرپرسانی کوردستانه / یەکەمایەتی سەرەکی ژێرخانەکانی پارێزگا ڕێگا و ئاوه\nEfrîn- 350 mamoste ji bo wanebêjiya erebî amade dibin\nDîsan bi çakûçan xwe avêtine ser Ataturk\nLi Teleferê 350 revandiyên êzdî hene\nMele Bextiyar: Em hêvîdar in ji civîna Goran û PDK`ê mizginiyeke xweş derkeve\nKabîneya nû dengê erê wergirt


سندوقی نێودەوڵەتی دراو ئەرکەکانی ڕاپەڕێنێت - Mehr News Agency\nAP ١٣٩٩ Farvardin ٢٠ ١٢:٥١\nNews Code 31872\nبە ڕاپۆرتی ئاژانسی هەواڵی مێهر، حەسەن ڕۆحانی ئەوڕۆ (چوارشەممە) لە دانیشتنی لیژنەی دەوڵەت وێرای پیرۆزبایی نیوەی مانگی شەعبان، لەبارەی خزمەتە ئاراستەکراوەکانی بەشی ناڤۆکی وڵات بۆ بەرەنگاربوونەوەی ڤایرۆسی کۆرۆنا، ڕایگەیاند: دەمامکەکان بەرهەم هاتووە ناوخۆییەکان دەدرێنە بەر پەرەنگی گاما و ئەوە لە خۆیدا هەنگاوێکی کارا و پێشخەرانەیە لە سڕینەوەی کۆرۆنا.\nسەرۆک بە ئاماژە گیرانە بەری بڕیاری زۆر باشی ئابووری بۆ ساڵی ١٣٩٩ی هەتاوی، بیری هێنایەوە: بە ئاوردانەوە لە هەلومەرجی ئێستا بە هۆی کۆرۆنا و سەرباری ئەویش گەمارۆکان، بە خۆشحاڵییەوە دەبینین کە خەڵکی کێشەیەکیان لە بابەتی دابین کردنی خورد و خۆراکەوە نییە و لە بواری تەندروستیشدا هەوڵی بەرهەم هێنەریمان هەیە و هیواداراین لەو بەشەشدا بگەینە خۆبەڕێوەبەری.\nناوبراو وێرای ڕەخنەگرتن لە سندوقی نێودەوڵەتی دراو بۆ ڕانەپەڕاندنی دروستی ئەرکەکانی، جەختی کرد: ئێمە ئەندامی بانکی جیهانی و سندقی نێودەوڵەتی دراوین. پشکی خۆمان دەدەین و بەشێک لە خەزێنەکانمان لەوێیە. ئەگەر بڕیار بێت داوای وامی ئێمە بە هەڵاواردنەوە سەیر بکرێت، ئەوە بۆ ئێمە و ڕای گشتیی جیهانی قبووڵ ناکرێت.\nڕۆحانی وێرای ڕەخنە لە هەڵوێستی ئەمریکا بۆ نەخۆشیی کۆرۆنا، ڕاشیگەیاند: ئەوە هەڵوێستە لە مێژوودا تۆمار دەکرێ و دەردەکەوێ کە کۆشکی سپی نە تەنیا لە بواری ئابووریدا تیرۆریستە، بەڵکوو لە بواری دەرمانیشدا تیرۆریستانە جووڵاوەتەوە.\nسندووقی نێودەوڵەتی دراو


له گفتووگۆیه‌كدا له‌گه‌ڵ ده‌نگى ئه‌مه‌ریكا، عه‌بدوڵاى حاجى مه‌حمود وه‌زیرى شه‌هیدان و ئه‌نفالكراوه‌كانى حكومه‌تى هه‌رێم، رایگه‌یاند"ڕووفاته‌كان براون بۆ به‌غدا بۆ پشكنین."\nوتیشى"گومان بكرێت قوربانیه‌كان خه‌ڵكى هه‌ر ناوچه‌یه‌ك بن، سمپڵى خوێن له دانیشتوانى ئه‌و ناوچه‌یه وه‌رده‌گیرێت، تا ناسنامه‌ى قوربانیه‌كان بزانرێت."\nبه‌پێى زانیاریه‌كانى ده‌نگى ئه‌مه‌ریكا كه له‌سه‌رچاوه‌یه‌كى تایبه‌ته‌وه ده‌ستیكه‌وتوون، له‌و 171 كه‌سه‌ى له نێو گۆڕه به كۆمه‌ڵه‌كه‌ى سه‌ماوه‌دا بوون، 97 كه‌سیان ژن و 74 كه‌سه‌ى تریان منداڵ بوون.\nزانیاریه‌كانى ده‌نگى ئه‌مه‌ریكا، ئاماژه بۆ ئه‌وه‌ش ده‌كه‌ن ژماره‌یه‌ك ناسنامه له نێو گۆڕه به‌كۆمه‌ڵه‌كه‌دا دۆزراونه‌ته‌وه، به‌ڵام ناسنامه‌كان زۆربه‌یان رزیون و ناتوانرێت بۆ ناسینه‌وه‌ى قوربانیه‌كان سودیان لێوه‌ربگیرێت.\nوه‌زیرى شه‌هیدان و ئه‌نفالكراوه‌كان، ئاماژه‌ى به‌وه‌شكرد هه‌رچه‌نده شایه‌تحاڵ هه‌یه كه گوایه قوربانیه‌كان خه‌ڵكى ناوچه‌ى گه‌رمیان بن، به‌ڵام ئه‌و مه‌سه‌له ته‌نها له‌رێگه‌ى پشكنینه‌وه یه‌كلایى ده‌كرێته‌وه.\nعه‌بدوڵاى حاجى مه‌حمود، روونیشیكرده‌وه گۆڕى ترى به كۆمه‌ڵ له‌ناوچه‌كه‌دا بوونیان هه‌یه و هه‌ڵدانه‌وه‌ى گۆڕه به‌كۆمه‌ڵه‌كان به‌رده‌وامیان ده‌بێت.\nله‌كۆتایى قسه‌كانیدا بۆ ده‌نگى ئه‌مه‌ریكا، وه‌زیرى شه‌هیدان و ئه‌نفالكراوه‌كان باسى قه‌ره‌بووكردنه‌وه‌ى ئێزیدیه‌كانى كرد، وتى"ده‌بێت حكومه‌تى عێراق ئێزدیه‌كان قه‌ره‌بوو بكاته‌وه، چونكه ئه‌و ناوچانه‌ى كه‌وتوونه‌ته به‌ر هێرشى داعش ناوچه‌ى جێناكۆكن."


خوێندنەوەی ئەم وتارە قەدەغەیە… |\nHome گشتی فەرهەنگ خوێندنەوەی ئەم وتارە قەدەغەیە…\non: ئایار 30, 2018 In: فەرهەنگNo Comments\nئەگەرچی بە ناونیشانەکەیدا بێت خوێندنەوەی ئەم وتارە قەدەغەیە، بەڵام تۆ دەستت داوەتە خوێندنەوەی! پرسیارەکە ئەوەیە کە ئایا ئەمە لە شکۆی هێزی وشە کەم دەکاتەوە؟ بڕیاردەر خوێنەرە یان وشەکانن کە هێزی ڕاکێشانیان هەیە و لە ئەگەری ڕووبەڕووبوونەوەیشیاندا لەگەڵ خوێنەر، دیسان خوێنەری تەنانەت سادەیش ناچارە کە لە خوێندنەوەی بەردەوام بێت! بێگومان، چونکە وشەکان هەمیشە زیاتر لە بژاردەیەک دەخەنە بەردەم خوێنەر، چونکە هێزێکیان هەیە و پەلکێشت دەکەن. وەک ڕوونە وشەکان بە درێژایی مێژوو، کاریگەریی ئەرێنی و نەرێنیان هەبووە لەسەر کۆی وێنەیەک کە پێی دەگوترێت مرۆڤایەتی. ژیان بەبێ وشەکان و پاشان ڕستە ڕێکخراوەکان، هەروا ساکار تێدەپەڕێت و مرۆڤ لە چێژ و زانینێکی نەمر دادەماڵێت. ئەم داماڵینەیش تەواوی پڕۆسەی ژیانکردن دەخاتە ژێر پرسیاری ئەوەی کە ئایا ئەم زیندووبوونە چ نرخێکی هەیە! تێکست؛ بوونی دوێنێ دەسەلمێنێت، تەنانەت سەر دەکێشێت بۆ ئەوەی لە بری خواوەندەکان لە ئاییندە بدوێت.\nوشە و تێکست بە گشتیی ئەو هێزەی تێدایە؛ ڕاتدەکێشێت و ناچاریت بخوێنیتەوە؛ هەرچەندە ئەمە دواتر سەر دەکێشێت بۆ وەڵامی ئەو پرسیارەی کە ئایا تێکستێکی باش یان خراپ بەرهەم هاتووە. بەڵام مەبەستی ئێمە بوونی شتێکە کە شوێنکەوتووانی ئالوودەی دەبن هەر وەک شەراب هەر وەک پەرستش. ئەو شتەیش وشەیە و زاڵترین و بڕیاربەدەستترین و هۆکاری ئەگەری ڕوودانی هەر کارێکە لە دونیادا.\nئەوەی کە نووسەرێک نووسینێکی لەلا گەڵاڵە دەبێت، پەی پێ دەبات و سەرەتا لە لای وەکو بیرۆکەیەکی بچووک دەردەکەوێت؛ پاشان بە پێی ئەزموونی خۆی هەرچییەکی کە بەسەر دێت، کاریگەریی ژینگەکەیەتی. ژینگە سیاسی و کۆمەڵایەتییەکەی، تەنانەت مێژوو و جوگرافیای ژیانتێداکردنەکەیشی ڕاستەوخۆ بەشدارن لە پێدانی جوانکاری و چێژبەخشین بە هێزی وشەکان؛ بۆ نموونە ئەگەر من لە پیرۆ ژیانم بکردایە، ئەوا لەوانەیە باشتر هەستم بە کەفی کەناردەریا و تینی گەرمیی لمەکەی بکردایە و بمگواستایەتەوە بۆ ناو تێکستێک، نووسەرانی یاخی لە سیبریا عاشقی خۆرن! بە گشتییش زۆرینەیان هاوڕێی بەئەمەکی بەفر و سەرمان، ئەوان چونکە لە ژینگەیەکی سارددا دەژین، بەرگی هێزی وشەکانیان خۆر و بەفرە. کەواتە ئەدەبیاتی هەر وڵاتێک پەیوەندیی ڕاستەوخۆی بە ژینگەکەیەوە هەیە، جگە لەوەی وشەکان لە هەمان جوگرافیادا و بۆ جوگرافیایەکی دیکە گۆڕانکارییان بەسەردا دێت. کورت ڤۆنێگات تا ئەزموونی جەنگی لە درێسدن تاقی نەکردەوە و نەگەڕایەوە؛ نەیتوانی وەکو خۆی دەربارەی جەنگ ڕۆمانێکی وەکو قەسابخانەی ژمارە پێنج بنووسێت. یان ئەوەندە کاریگەر بنووسێت. ڕاستە کە هێزی وشەکان لای نووسەرێکی باش، باشتر یاریی پێ دەکرێت، ڕاستە کە مەرج نییە ئەوەی ئەزموونی ناکەین ئیتر وشەکانمان ناتوانن ئەو کاریگەرییەیان هەبێت کاتێک دەربارەی دەنووسین، بەڵام نووسین دەربارەی دۆخێک کە لەناویداین و دۆخێک کە ڕۆ چووینەتە ناوییەوە و هەمان دۆخیش کە تەنیا بیرۆکەیە و بیری لێ دەکەینەوە، ئاسمانوڕێسمان جیاوازییانە. مەرج نییە بۆ نووسینی تێکستێکی ئەدەبی کە کارەکتەرەکەی عاشقێکی دۆڕاوە، تۆیش وەکو نووسەر ئەزموونت کردبێت، بەڵام مەرجە کە لە دۆخێکی وەهادا بژیت و نەخشەسازی و لەبارەوەزانینیت هەبێت. خوێنەر تاکە دادوەری هەقپێدەری دونیایە، چونکە وشەکان هیچ کات بەبێ ڕەزامەندی و کارامەیی نووسەرەکانیان زیاتر ناڵێن و خوێنەرانیش زیاتر لەوە وەرناگرن کە نووسەر بیری لێ کردووەتەوە.\nوەکو ئەوەی کە بۆرخیس دەیڵێت، خوێنەر سەرپشکە لەوەی کە چی دەخوێنێتەوە بەڵام نووسەر هەرگیز ئەوەی بۆ مەیسەر نابێت؛ چونکە سەرپشک نییە لەوەی چی دەنووسێت. ئەوەی هەیە، هەر ئەوەیە کە نووسەر تەنیا هەوڵێک دەدات. بەم هۆیەوە بەرهەمهێنانی تێکستی باڵا و بەتایبەت شیعر و چیرۆک؛ ئەوەندە دژوارە کە کەمێک لەو شەپۆلە بەرفراوانەی نووسەران بەربەستی بوون-بە-نووسەری-تێکستی-باڵا تێدەپەڕێنن.\nدوای خوێندنەوەی ئەم وشانەی سەرەوە کە ڕستەگەلێکیان پێک هێناوە دەربارەی هێزی وشەکان، لەوە تێگەیشتی کە ئەم وتارە هیچ هۆکارێکی نییە بۆ ئەوەی قەدەغە بکرێت و نەخوێندرێتەوە؟ دوو هۆکار هەن کە شیاوی لەسەردووانن، یەکەمیان ئەوەیە کە هێزی وشەکان بە هەمان هێزی خۆیان کار لە دڵ و دەروون دەکەن و پەلکێشمان دەکەن و خوێنەر دژ و هاوڕا پێکەوە لە پاڵاوگەی دەروونی دەهاوێت؛ چونکە وشەکان بەرپێنەگیراون. دووەمیان ئەوەیە کە خوێنەران هەمیشە سەرلەدووی تاقیکردنەوەی ژینگە جیاوازەکان و ئەزموونکردنیانن، بەو هۆیەوە و بە ئامانجی چێژبینین و بەدەستهێنانیان تاکە شتێک کە خوێنەران پێویستیانە خوێندنەوەیە. باش بیرم نییە چۆن نووسراوە، بەڵام دەزانم بەشدار سامی شیعرێکی هەیە نووسیویەتی؛ دەمەوێت دونیا ببینم، دەرکە لەسەر خۆم دادەخەم و تەماشای فیلم دەکەم. بۆ خوێنەرانیش هێزی وشە هەر ئەوەیە؛ سەر دەخەنە سەر کتێبەکان و دونیا جیاوازەکان هەست پێ دەکەن و دەبینن.


ئه‌میری كۆمه‌ڵی ئیسلامی سه‌ردانی ده‌ڤه‌ری بیتوێن و پشده‌ری كرد\nمامۆستا عه‌لی باپیر، ئه‌میری كۆمه‌ڵی ئیسلامیی كوردستان، به یاوه‌ریی وه‌فدێكی ئه‌نجوومه‌نی سه‌ركردایه‌تی، سه‌ردانی ده‌ڤه‌ری بیتوێن و پشده‌ری كرد.\nله ده‌ستپێكی سه‌ردانه‌كه‌یدا، مامۆستا عه‌لی باپیر، هاوڕێ له‌گه‌ڵ مامۆستا ڕزگار قادر، به‌رپرسی مه‌ڵبه‌ندی 5ی ڕانیه‌ی كۆمه‌ڵی ئیسلامی، سه‌ردانی ئه‌نجوومه‌نی قه‌ڵادزێی كۆمه‌ڵی ئیسلامییان كرد و، له‌لایه‌ن به‌رپرس و كارگێڕ و ئه‌ندامانی ئه‌نجوومه‌نه‌وه پێشوازی له وه‌فده باڵاكه‌ی كۆمه‌ڵی ئیسلامی كرا.\nپاشان له كۆبوونه‌وه‌كدا له‌گه‌ڵ به‌رپرس و كارگێڕ و ئه‌ندامان و ژماره‌یه‌ك له كه‌سایه‌تی و مامۆستای ئایینی، مامۆستا عه‌لی باپیر باسی له دوا پێشهاته‌كانی عێراق به گشتی و هه‌رێمی كوردستان به تایبه‌تی كرد.\nهه‌ر له میانی كۆبوونه‌وه‌كه‌دا، ئه‌میری كۆمه‌ڵی ئیسلامی تیشكی خسته سه‌ر ڕۆڵی ئه‌ندامانی كۆمه‌ڵ، كه توانیویانه به‌رده‌وامی به په‌یامی دینداری و چاكه‌خوازی بده‌ن و، له‌وباره‌یه‌وه ژماره‌یه‌ك ڕێنمایی پێویستی ئاراسته كردن.\nهاوكات مامۆستا عه‌لی باپیر باسی له‌وه كرد كه كۆمه‌ڵی ئیسلامی خاوه‌نی پڕۆژه‌یه‌كی تایبه‌ته، ئه‌ویش تێكۆشانه بۆ بنبـڕكردنی گه‌نده‌ڵی و گه‌یشتن به ده‌سته‌ڵات له‌پێناو خزمه‌تكردن به خه‌ڵك و، بڕوایشی وایه هه‌ڵگرتنی ئه‌و په‌یامه به كه‌سی خواناس و دیندار و چاكه‌كار و په‌روه‌رده‌كراو ده‌كرێ.\nهاوكات له میانی گفتوگۆی ئه‌میری كۆمه‌ڵی ئیسلامی‌و ئاماده‌بوواندا، جه‌خت له‌وه كرایه‌وه كه پێویسته كار بۆ زیاتر به جه‌ماوه‌رییكردنی كۆمه‌ڵی ئیسلامی بكرێ‌و په‌یامی كۆمه‌ڵ وه‌ك خۆی بگه‌یه‌ندرێ، تاوه‌كو كارنامه‌ی حزبه‌كه له بواری خزمه‌تگه‌یاندن به خه‌ڵك، ڕوونتر بكرێته‌وه.


تۆڕى "سویفت" گورزێك له سیسته‌مى بانكى ئێران ده‌وشێنێت\nهەواڵێكی خۆش بۆ موچەخۆرانی هەرێم\nهەواڵ / ئابوری :: 10/11/2018 :: 3322 جار بینراوە\nتاگ :: ئابوری ئێران دراو و بانک ئەمریکا\nبه‌ڕێوه‌به‌رى جێبه‌جێكارى تۆڕى "سویفت" بۆ په‌یوه‌ندى ئاڵوگۆڕى دراوى نێوده‌وڵه‌تى ئاشكراى كرد، له‌سه‌ره‌تاى هه‌فته‌ى داهاتوو، تۆڕه‌كه‌یان په‌یوه‌ندییه‌كانى له‌گه‌ڵ ژماره‌یه‌ك بانكى ئێرانى ده‌وستێنێت.\nجوتفرید لیبرانت، به‌ڕێوه‌به‌رى جێبه‌جێكارى تۆڕى سویفت بۆ په‌یوه‌ندى ئاڵوگۆڕى دراوى نێوده‌وڵه‌تى له كۆنفراسێكدا له پاریس رایگه‌یاند: سه‌ره‌تاى هه‌فته‌ى داهاتوو په‌یوندییه‌كانمان له‌گه‌ڵ ژماره‌یه‌ك بانكى ئێران ده‌پچڕێنین.\nراشیگه‌یاند: دابڕانى ئێران له‌سیسته‌كه‌مان بۆ پاراستن و سه‌قامگیریی سیسته‌مى دارایی نێوده‌وڵه‌تییه.\nلیبرانیت رونیشیكرده‌وه كه هه‌فته‌ى داهاتوو لیستى ناوى ئه‌و بانكانه بڵاوده‌كه‌ینه‌وه كه له تۆڕى سویفت داده‌بڕێت.\nكۆمه‌ڵه‌ى په‌یوه‌ندی دارایی نێوده‌وڵه‌تى، كه به سویفت (SWIFT) ناسراوه، ساڵى 1973 به‌ده‌ستپێشخه‌رى بانكه نێوده‌وڵه‌تییه‌كان دامه‌زراوه، به‌مه‌به‌ستى ده‌ستبه‌ركردنى تۆڕێكى په‌یوه‌ندیكردنى یه‌كگرتووى سه‌لامه‌ت له سه‌رتاسه‌رى جیهان بۆ بانكه‌كان.\nباره‌گاى كۆمه‌ڵه‌كه له به‌لجیكایه و نوێنه‌رایه‌تى له وڵاتانى ئه‌مریكا، فره‌نسا، ئه‌ڵمانیا، سویسرا و بریتانیا هه‌یه، تۆڕێكى گه‌وره‌ى په‌یوه‌ندیكردنى خێرا و سه‌لامه‌ت بۆ مامه‌ڵه‌ى دارایی و گواستنه‌وه‌ى زانیارى به‌شێوه‌یه‌كى خێرا، له چه‌ند چركه‌یه‌ك بۆ به‌كارهێنه‌رانى دابین ده‌كات.\n"سویفت" جگه له بانكى ئه‌وروپى و ده‌سته‌ى دارایی هۆنگ كۆنگ، بانكى ناوه‌ندى 20 وڵات له‌خۆده‌گرێت، ژماره‌ى به‌كارهێنه‌رانى له ته‌موزى 2015 گه‌یشته 10.800 به‌كارهێنه‌ر له 209 وڵات و له ژێر چاودێرییه‌كى توندایه و 24 كاتژمێر خزمه‌تگوزارییه‌كانى به‌رده‌وامه و 24 ملیۆن نامه‌ى ئه‌لیكترۆنى ئاڵۆگۆڕ ده‌كات.


تەنها كەركوك پارێزگارەكەی نوێنەرایەتیی پێكهاتەی سەرەكی شارەكە ناكات - تۆڕی میدیایی خەڵک\nكەركوك زۆرینەی كوردە و عەرەبێك پارێزگاریەتی\nبەرپرسی مەڵبەندی كەركوكی بزووتنەوەی ئیسلامی ڕایدەگەیەنێت، حزبەكانی كەركوك هیچ كاریگەرییەكان لەمەڕ كێشەكانی پارێزگاكە نییە.\nدوای 16ی ئۆكتۆبەری 2017 كورد لە پارێزگای كەركوك هیچ دەسەڵاتێكی نییە، بەشێوەیەك بەپێی بەركەوتەی هەڵبژاردنەكان پارێزگاری و چەندین پۆستی باڵا بۆ كورد بوو، بەڵام دوای ئەوەی هێزەكانی عێراق هاتنە شارەكە، كورد سەرجەم پۆستەكانی لەدەستدا و تاكو ئێستاش نەتوانراوە هیوایەك بۆ وەرگرتنەوەی ئەو پۆستانە و گەڕانەوەی دەسەڵاتی كورد لە شارەكە دروست بكرێت.\nحەسەن شێخانی بەرپرسی مەڵبەندی كەركوكی بزووتنەوەی ئیسلامی بە (خەڵك)ی ڕاگەیاند، لە ساڵی 2017ەوە حزبەكانی كەركوك كۆدەبنەوە، بەڵام بەداخەوە كاریگەریمان نەبووە لەسەر سەرۆكایەتی كۆمار و سەرۆكایەتی هەرێم و ئەنجومەنی وەزیرانی عێراق و هەرێم و پەڕلەمانی عێراق و هەرێم.\nوتیشی”چەندین ڕاسپاردەمان داوەتە ئەو شەش لایەنەی عێراق و هەرێم، بەڵام تاكو ئێستا هیچ هەڵوێستێك وەرنەگیراوە كە بۆچی تەنها پارێزگایەك لە عێراق كە كەركوكە پارێزگارەكەی نوێنەری پێكهاتەی سەرەكی ناكات كە كوردە، بۆچی لە موسڵ و تكریت پارێزگاریان گۆڕی بۆچی تەنها ئەم سیاسەتە چەواشەكارییە بەرانبەر بە كورد دەكرێت”.\nئەمەش لەكاتێكدایە، بەهۆی ناكۆكی نێوان لایەنە سیاسییە كوردەكانی كەركوك بەتایبەت یەكێتی و پارتی نەتوانراوە پۆستەكانی كورد وەربگیرێنەوە، و تاكو دێت پڕۆسەی تەعریبیش لەلایەن پارێزگارەكەی كەركوك بەردەوامی پێدەدرێت.\nئەفسەرێكی پۆلیس لە كەركوك كوژرا\nخەڵك- ئەفسەرێكی پۆلیس بە پلەی نەقیب لەكاتی ڕاوەدونانی پاشماوەی چەكدارانی ڕێكخراوی داعش لە پارێزگای كەركوك كوژرا. (زیاتر…)\nخەڵك- بە فەرمانی بەڕێوەبەرایەتی گشتی پەروەردەی پارێزگای كەركوك، تەواوی فرۆشگای قوتابخانەكان لە پارێزگاكە دادەخرێن. (زیاتر…)\nخەڵك- بەرەبەیانی ئەمڕۆ هەینی، منداڵێكی تەمەن 8 ساڵان لەناو ئاوی زێی دوكان خنكا. بەپێی زانیارییەكان، بەرەبەیانی ئەمڕۆ هەینی لە كاتژمێر 4 مێردمناڵێكی…\nخەڵك- بەرپرسی مەڵبەندی كەركوكی بزووتنەوەی ئیسلامی ڕایدەگەیەنێت، مەترسی لەسەر دروست نەكردنی یەك لیستی كوردی لە كەركوك هەیە. بڕیارە مانگی 10ی ئەمساڵ…\n24 نیسان 2021 8.40 pm\nخەڵك- بەرپرسی مەڵبەندی كەركوكی بزووتنەوەی ئیسلامی ڕایدەگەیەنێت، مەترسی لەسەر دروست نەكردنی یەك لیستی كوردی لە…\n07 ئیلول 2021 3.52 pm\nخەڵك- وتەبێژی فەرماندەی گشتی هێزە چەكدارەكانی عیراق، ئاماژە بە كوژرانی مەفرەزەیەكی تەواوەتی چەكدارانی داعش دەكات…


وەزیری تەندروستی:عێراق یەکەم وڵات دەبێت ڤاکسینی کۆرۆنا هاوردە دەکات » پێگەی تۆڕی میدیای عێراقی\nوەزیری تەندروستی:عێراق یەکەم وڵات دەبێت ڤاکسینی کۆرۆنا هاوردە دەکات\nحه‌سه‌ن ته‌میمی، وه‌زیری ته‌ندروستی رایگه‌یاند، هه‌ر كاتێك ڤاكسینی دژی ڤایرۆسی كۆرۆنا له‌لایه‌ن رێكخراوی ته‌ندروستیی جیهانه‌وه بڕیاری سه‌ركه‌وتنی له‌سه‌ر درا، عێراق یه‌كه‌م وڵات ده‌بێت له گه‌یشتن به‌و ڤاكسینه.\nته‌میمی بۆ ئاژانسى هه‌واڵى عیراقى(اه‌ع)،ئه‌مڕۆ یه‌كشه‌ممه،ڕایگه‌یاند: "هاورده‌كردنی هه‌ر ڤاكسینێك به‌پله‌ی یه‌كه‌م ده‌وه‌ستێته سه‌ر دانپێدانانی جیهانی و دڵنیایی له سه‌ركه‌وتنی به‌شێوه‌یه‌كی فه‌رمی له‌لایه‌ن رێكخراوی ته‌ندروستی جیهانییه‌وه.\nئاماژه‌ی به‌وه‌شدا، "وه‌زاره‌تی ته‌ندروستی هه‌موو ئه‌و چاره‌سه‌رانه‌ی به بڕێكی زۆر ده‌سته‌به‌ر كردووه، كه له‌چوارچێوه‌ی پرۆتۆكۆڵه جیهانییه‌كانی چاره‌سه‌ریدا په‌سه‌ندكراون بۆ چاره‌سه‌ركردنی تووشبووانی سووك و مامناوه‌ند و قورسی كۆرۆنا".\nته‌میمی داواشی له هاووڵاتیان كرد، پابه‌ندی رێكاره‌كانی وه‌زاره‌تی ته‌ندروستی و رێكخراوی ته‌ندروستی جیهان بن و پێگیری به دووری كۆمه‌ڵایه‌تییه‌وه بكه‌ن، بۆ ئه‌وه‌ی رێگری له ته‌شه‌نه‌سه‌ندنی په‌تاكه بكرێت.


کارکردن لە ژێر ناوی پێشمەرگەیەکی (ی.ن.ک) دا – Knwe.org\nسەرەکی » وتار » کارکردن لە ژێر ناوی پێشمەرگەیەکی (ی.ن.ک) دا\nکاتێک ھاوڕێ کەریم ئەحمەد داوای لێکردم بچمە شام و ئینجا کاتی پێکگەیشتنی لە ماڵی ھاوڕێ ئەبوجەنگۆ لە شام بۆ دیاری کردم. کە گەیشتمە ئەوێ تەماشام کرد ھەریەک لە ھاوڕێیان عەزیز محەمەد و کەریم ئەحمەد و مام جەلال تاڵەبانی و ھاوڕێ رەمۆ شێخۆ (ئەبوجەنگۆ- ئەندامی مەکتەبی سیاسی حیزب شیوعی سوریە) دانیشتوون نانێکی نیوەڕۆی ئاسایی دەخۆن. کاتێک فەرموویان لێکردم بۆ نانخواردن سوپاسم کردن و پێمڕاگەیاندن کە نانم خواردووە، پاشان لەگەڵ ئەوان پیاڵەیەک چام خواردەوە دوای چەند خولەکێک ھاوڕێیەکی یەکێتیی نیشتیمانی کوردستان کە ناوی خۆی نابوو (شەماڵ) و دواتر زانیم کە کادرێکی پێشکەوتووی یەکێتییە بە ناوی شێخ محەمەدی باخ (باخ گوندێکە لە رێگای سلێمانی – دوکان). پاش بەخێرھاتنی، مام جەلال ڕووی تێکرد و گوتی: «ئا ئەم ھاوڕێیە- دەستی بۆ من ڕاکێشا- (ئەبومەحموود)، ئەمە ھاوڕێ جەلال دەباغە، لە قامیشلۆ دەیبینیت، وەک (پێشمەرگە)یەکی ئاسایی یەکێتیی نیشتمانیی کوردستان لەگەڵتدا کار دەکات، تۆ بە ڕواڵەت بەرپرسی ئەویت و لە ئەمباری چەک و جبەخانەکەمان لە قامیشلۆ یارمەتیت دەدا، بەڵام لە ڕاستیدا بە بەرپرسی خۆتی دەزانیت. لای ھیچکەس ئاشکرای ناکەیت، پێکەوە کاروبار ڕێکدەخەن و بەقسەی دەکەیت!\nھاوڕێ شەماڵ ڕووی کردە مام جەلال و گوتی: بەڵێ ھاوڕێ.\nئیتر ماڵئاواییمان لێکردن و دەرچووین. پاشان لەگەڵ ھاوڕێ شەماڵ لە قامیشلۆ پێکگەیشتین..\nلە ئەمبارێکی گەورەی چەک و جبەخانە کە بەتایبەتی هی یەکێتیی نیشتمانی کوردستان بوو، جۆرەھا چەک و فیشەک و پێداویستی سەربازیی تری تێدابوون کە تایبەتبوون بە شەڕی پارتیزانی، وەک فیشەکدان و زەمزەمی و پێداویستیەکانی تر. برایانی یەکێتی ماوەیەکی تا رادەیەک درێژبوو نەیاندەتوانی بەڕێگەی قامیشلۆ ڕاستەوخۆ چەک بگەیەننە کوردستان، ئەمەش بەھۆی کۆسپ و تەگەرەی سەرڕێگاوە، لەبەر ناکۆکی و کێشەی خوێناویی ناوڕیزی ھێزە نیشتمانی و دیموکراسی و نەتەوەپەروەرەکانی کوردستان، بەتایبەتی نێوان یەکێتی نیشتیمانی و پارتی دیموکراتی کوردستان، حزبی ئێمەش ھەوڵی زۆری بۆ باشبوونی پێوەندی و ڕێکەوتنیان دەدا.\nئێمەش، ھاوڕێ شەماڵ و من و دوو ھاوڕێیتر لە (ی.ن.ک) دەستمان کرد بە سەرلەنوێ ڕێکخستنەوەی ئەمبارەکە. ھەر لە سەرەتاوە دەرکەوت کە ھاوڕێ شەماڵ لە کارکردندا باش و پۆزەتیڤ بوو، ئامادەیی خۆیشی بۆ یارمەتیدانمان دەرخست لە ھەر شتێکدا کە داوای بکەم و دەتوانم بۆ کوردستانی بنێرم. دەمانچەیەکیشی لە جۆری مەکارۆف پیشکەش کردم و لە لیستی موڵکایەتی حزبماندا تۆمارم کرد. ئۆتومبیلێکی جێبی سەربازیی لەژێر دەستابوو، کارەکەیشی بەتایبەتی ئەوەبوو کە گونیە چەکی سووک بە پێچراوەیی، بەتایبەتی تفەنگی کڵاشنیکۆف کە ئێمە بە «کلاشینکۆف» ناوی دەبەین، ئامادە بکات، هەندێک جاریش یارمەتیم دەدا، یان ئەگەر سەرقاڵی ئیشوکارێکی دیکە بوایە جیبە سەربازییەکەم لێوەردەگرت و دەمئاژوت و لەگەڵ چەند ھاوڕێیەکی تریدا لە شەودا دەچووین بۆ شوێنێکی دیاریکراو لەسەر سنووری سوریە- تورکیە، زۆرجاریش ھاوڕێ (نەجمەدین بیوک کایا) کە نازناوەکەی ھاوڕێ (سەلاح) بوو کە سەرکردەی دەستەیەکی چەند کەسیی تری دیاریکراو بوو، لەگەڵ چەند ڕێزانێک لە سنووری تورکیاوە بە نهێنی دەھاتن، لە قوڵایی تاریکیدا گونیە چەکەکانیان لە ئێمە وەردەگرت و ئینجا دەگەڕانەوە، گەیاندنی ئەم گونیە چەکانەیان ڕێکدەخست. گونیەیەک ھەشت تفەنگ و فیشەکی بەرەی یەکەمی تێدابوو، ھەمووشیان جگە لە ھاوڕێ شەماڵ وایاندەزانی من یەکێکم لە ھاوڕێیانی (ی.ن.ک).\nمن دوو ڕێگەم ڕێکخست بۆ گەیاندنی بارە چەکی خۆمان بۆ کوردستان. لە ھەر یەکێک لەو ڕێگایانە نزیکەی دووجار سوودمەندبووم. ڕێگەی یەکەم بە یارمەتی قاچاخچیەکان و ڕێگەی دووەم بەیارمەتی کادرێکی پارتی دیموکراتی کوردستان کە ئەویش کاک مەحمود گەرگەری بوو کە ئەوکاتە لەلایەن کاربەدەستانی سوریەوە داواکرابوو، دەیانویست دەستگیری بکەن، بەڵام ئەو بە نهێنی هەر دەهاتە سوریە، لە کاتی پێکگەیشتن لە گوندێکی سەرسنوور ئاگاداری کردم، لەو گوندە یەکترمان دی و قسە و بیروڕامان ئاڵوگۆڕ کرد و لەسەر ئەوە ڕێکەوتین کە ھەردوولامان یارمەتی یەکتر بدەین، من داوایەکی ئەوم جێبەجێ کرد، کە ناردنی ھەندێ فیشەک و گولەتۆپی ئاربیجی ٧ بوو، ئەویش لە گەیاندنی دوو وەجبە چەکدا یارمەتیدام، لەناویدا ٦٠٠ زەمزەمیە کە ھاوڕێیانی پێشمەرگەمان زۆریان پێویستبوو، ناوبراو چەکەکانی بۆ گەیاندمە بارەگای لقی یەکی پارتی دیموکراتی کوردستان لە بادینان، پاشان ھاوڕێ تۆما سادق تۆماس (ئەبوجوزیف) لە بارەگای حزب لە بادینان لێی وەرگرتن.\nمن زەمزەمیەکانم لە ئەمباری چەکەکانی یەکێتیی نیشتیمانیی لەسەر بڕیاری کاک شەماڵ وەرگرت و ھەندێک پارچە چەکیشی پێدام و، گوتی ئێمە ئێستا لە یەکێتی نیشتیمانی کوردستان ناتوانین ھەموو ئەم چەکانە بگەیەنینە نیشتمان، تۆ دەتوانیت ھەندێ شتومەکی پێویست بۆ خۆتان داوا بکەیت و باشتروایە بگەیەندرێنە کوردستان، نەک لەم ئەمبارەدا بمێننەوە. جگە لە زەمزەمیەکان دوو دەمانچەی میکارۆڤ و دوو تۆپی لە جۆری ھاوەن٦٠ و پتر لە ٢٠٠ گولەتۆپی ئاربیجی ٧ ی پێدام …تاد.\nماوەیەک لەگەڵ ھاوڕێ شەماڵ پێکەوە کارمان کرد کە باری سەرنجی باش و پێکەوە گونجانمان دەربارەی ھەبوو.\nجارێکیان لەکاتی سەردانی ھاوڕێ نەجمەدین بیوک کایا (سەلاح) لە قامیشلۆ ھاوڕێ شەمال بۆ نانخواردنی نیوەڕۆ لە چێشتخانەیەک بانگی کردین، لەوێ لەکاتی قسەوباسدا کاک شەماڵ کاک نەجمەدینی ئاگادار کرد کە من ھاوڕێی حزبی شیوعیی عێراقم، ھاوڕێ (سەلاح) ئەمەی زۆر پێخۆشبوو، زۆر بەم ھاوکارییەی یەکێتی و شیوعی دڵخۆشبوو.\nنمایندەی فەرمی لای کاربەدەستانی سوریە\nپاش ماوەیەک نامەیەکم لە ھاوڕێ کەریم ئەحمەدەوە پێگەیشت کە تێیدا نووسرابوو: «لەگەڵ ئەم نامەیەدا نووسراوێکی فەرمیت بۆ دەنێرم بیبەیتە لای بەرپرسی لقی سەربازیی لە قامیشلۆ، خۆتی پێ دەناسێنی بەو ناوەی کە لای ئەوان نوێنەری حزبی شیوعی عێراقیت، ئەویش یارمەتیت دەدا بە ھەموو پێداویستێکی فەرمی بۆ مانەوەت و لەسەر بەجێگەیاندنی ئەرکەکانت بەردەوامبە».\nئینجا منیش پێوەندیم کرد بە بەرپرسی لقی سەربازیی ھاوڕێ محمد منێورە (ئەبوجاسم)ەوە، بەگەرمی پێشوازیی لێکردم و کە نووسراوەکەی وەرگرت بە زەردەخەنەیەکەوە گوتی :»تۆ لە ھاوڕێیانی یەکێتی نیشتیمانی کوردستان نەبوویت و لەگەڵ ھاوڕێ شەماڵ کارت دەکرد؟» گوتم «بەڵێ، بەڵام سەنگەرم گواستۆتەوە بۆ ناو حزبی شیوعی عێراق..!».\nپێکەنی و گوتی: «سەرچاو و ھیوای سەکەوتنت لە ئەرکەکانتدا بۆ دەخوازم. من ھەمیشە ئامادەم بۆ یارمەتیدانتان.»\nلەراستیشدا وابوو، ھاوڕێ (ئەبوجاسم) لە سەرەتاوە تا دوایی بەوپەڕی دڵسۆزی و راستگۆییەوە بەبێ ھیچ گیروگرفتێک یارمەتیداین. بەمجۆرە قۆناغێکی تر لە ئیشوکارماندا دەستی پێکرد.\nجارێکیان لەگەڵ ھاوڕێ عومەر عەلی مامەشێخە چووینە سەردانی ھاوڕێ (نەجمەدین بیوک کایا) لە ماڵی خۆیان لە ئامەد «دیاربەکر»، لەو رۆژانەدا پێکەوە چوبووینە ئامەد بۆ سەرپەرشتیی ھەندێ کاروباری تایبەت بە گواستنەوەی چەک. ھاوڕێ (نەجمەدین بیوک کایا) کەسایەتیەکی چەپ و دڵسۆزبوو، زۆر ھاریکاری یەکێتی نیشتمانیی کوردستانی دەکرد و خۆی بە نزیکترین دۆستیان دەزانی یان تەنانەت دەشێ بووبێتە ئەندامیشیان و بە چالاکیەکان و رەوتی مام جەلال سەرسام بوو. زۆر بەگەرمی لەماڵی خۆیان پێشوازییان لێکردین و ئامادەیی خۆی بۆ ھەر یارمەتیەکمان کە لە توانایدابێ پیشان دا. دواتر ھاوڕێ (سەلاح) کە لە کۆڕی تێکۆشان و چالاکیدابوو، بەدەستی دەزگایەکی دەسەڵاتدارانی تورکیا شەھید کرا.\nشەھیدکردنی ھاوڕێ نەجمەدین بیوک قایا (ھاوڕێ سەلاح)، کە بە (ھاوڕێ نەجۆ) ش ناوی دەبرا، زیانێکی گەورەبوو بۆ بزاڤی رزگاریخوازیی گەلی کوردستان و بەتایبەتی بۆ حیزبەکان و گەلەکەمان لە باشووری کوردستان.\nھەزار سڵاو لەیادی ئەو تێکۆشەرە ئازا و دڵسۆزەی کە لە کۆڕی تێکۆشانی گەلەکەیدا شەھیدکرا.


بارى ناله‌بارى ئه‌نبار و ده‌رمانخانه‌كانى هه‌رێمى كوردستان\nله چوار رۆژدا زیاتر لە 16 هەزار نەخۆش سەردانی نەخۆشخانەكانی سلێمانییان كردووە\nهەواڵ / ڕاپۆرت :: 10/06/2019 :: 648 جار بینراوە\nبەهۆی پاشماوەی قوربانییە مەترسی بڵاوبوونەوەی چەند جۆرێک بەکتریا ھەیە\nتەندروستی لەبارەی هاوسەرگیری کردن داوایەك لەئەوقاف دەكات\nدهۆك: مه‌ژیێ هه‌ستی دێ بۆ نه‌خۆشێن تالاسیمیایێ هێته چاندن\nنزیکەى 5 هەزار پزیشک بەرەو ئه‌م وڵاته کۆچیان کردووە\nهه‌تا چه‌ند مانگێك له‌مه‌وبه‌ریش رۆژ نه‌بوو له شه‌قامێكى گه‌ڕه‌كه میللییه‌كانى هه‌موو شارێكى كوردستاندا ده‌رمانخانه‌یه‌ك نه‌كرێته‌وه. دوكانى گه‌وره، دیكۆرى جوان، تابلۆى سه‌رنجڕاكێش، مژده‌ى كردنه‌وه‌ى ده‌رمانخانه‌یه‌كى تازه‌یان به ئه‌هلى گه‌ڕه‌ك راده‌گه‌یاند.\nده‌رچووى تازه‌ى كۆلیجه‌كانى ده‌رمانسازیى له هه‌ڵپه‌یه‌كى سه‌رنجڕاكێشدا ئه‌مساڵانه‌ى رابوردوو ژماره‌ى ده‌رمانخانه تازه‌كانى كوردستانیان گه‌یانده ئاستى ژماره‌ى كافتریا و دوكانه‌كانى فه‌لافل.\n- ئایا سیستمێك هه‌یه ژماره‌ى ده‌رمانخانه و ئه‌نباره‌كان دیارى بكات؟\n(به‌ڵێ سه‌ندیكاى ده‌رمانسازانى كوردستان به‌رپرسى ئه‌و بابه‌ته‌یه و ساڵانى پێشوو وه‌زاره‌تى ته‌ندروستیى و سه‌ندیكاى ده‌رمانسازان به‌رپرسیار و ئاگادارى كردنه‌وه‌ى هه‌موو ئه‌نبارێك و ده‌رمانخانه‌یه‌ك بون.) ئه‌مه وه‌ڵامى ده‌رمانسازێكى ناسراوى شارى سلێمانییه كه له درێژه‌ى قسه‌كانیدا وتى: (ئێستا كه‌س حیساب بۆ كه‌س ناكات بۆیه وه‌زعه‌كه واى لێهاتووه.)\n- وه‌زعه‌كه چى لێ هاتووه؟\nئێستا هه‌موو رۆژێك ده‌رمانخانه‌یه‌ك ده‌بینیت داده‌خرێت و ده‌بیستیت له‌تاو قه‌رزارى دایخستووه. به‌پێى ئاماره‌كانى دواڕۆژ ته‌نیا له شارى سلێمانىدا له‌م ماوه‌یه‌ى رابوردوودا 40 ده‌رمانخانه دایانخستووه.\n- ره‌گ و ریشه‌ى ئه‌م كێشه‌یه له‌كوێوه‌یه؟\nله بنه‌ڕه‌تدا كردنه‌وه‌ى كۆلێجى ده‌رمانسازى مه‌سه‌له‌یه‌كى زۆر هه‌ستیاره و پێویستى به نه‌خشه‌كێشان و پلانى درێژخایه‌ن و به‌رچاوڕوونییه‌كى ته‌واو هه‌یه چونكه مه‌سه‌له‌یه‌كه په‌یوه‌ندى به سیاسه‌تى كۆنترۆڵى ده‌رمانه‌وه هه‌یه كه ژیانى هاووڵاتییانى له‌سه‌ربه‌نده ئه‌مه جگه له‌وه‌ى به‌رهه‌مهێنان و ئاماده‌كردنى كادیرى پزیشكى پسپۆڕه كه ده‌بێت به‌پێى پێویستییه‌كانى وڵات بێت. حاڵى حازر سێ كۆلێجى ده‌رمانسازى له‌هه‌ر سێ زانكۆكه‌ى هه‌ولێر و دهۆك و سلێمانى كراونه‌ته‌وه جگه له‌و كۆلێجانه‌ى كه هه‌ندێك زانكۆى ئه‌هلى كردوویانه‌ته‌وه.\nئه‌گه‌ر به ته‌زبیحیش حیسابى بكه‌یت ئه‌مه زۆر له پێداویستى و تواناى له‌خۆگرتن زیاتره به‌تایبه‌ت كه ره‌چاوى دابه‌شكردنێكى هاوسه‌نگی ده‌رمانسازه‌كان نه‌كراوه به‌پێى پسپۆڕى و پێداویستى شار و شارۆچكه‌كان كه ئه‌گه‌ر ئه‌وه‌ش بكرێت هێشتا ژماره‌ى ده‌رمانسازه‌كان زۆر له پێویستى داموده‌زگا ته‌ندروستییه‌كانى هه‌رێم زۆرترن.\n- كێ به‌رپرسه؟\nئه‌مه پرسیارى ئێمه بوو له لێپرسراوێكى باڵاى وه‌زاره‌تى ته‌ندروستى كه له وه‌ڵامدا پێى وتین: (خۆى ده‌بێت كۆلێج و په‌یمانگا پزیشك و ته‌ندروستییه‌كان كه ده‌كرێنه‌وه پێشتر وه‌زاره‌تى ته‌ندروستى و وه‌زاره‌تى خوێندنى باڵا و ته‌نانه‌ت وه‌زاره‌تى پلاندانانیش گفتوگۆى له‌سه‌ر بكه‌ن. ئه‌مه له حكومه‌تى هه‌رێمى كوردستاندا هه‌رگیز په‌یڕه‌و نه‌كراوه هه‌ر وه‌زاره‌ته و به‌پێى بۆچوون و مه‌زاجى خۆى بڕیار له كردنه‌وه و نه‌كردنه‌وه‌ى دامه‌زراوه فێركارییه‌كان ده‌دات.) هه‌ندێك شتیش بووه‌ته چاولێكه‌رى. كه كۆلێجى ده‌رمانسازى له هه‌ولێر هه‌بێت، ئۆتۆماتیكییه‌ن ده‌بێت له دهۆك و سلێمانیش هه‌بن.\n- ئه‌مه چى لێ ده‌كه‌وێته‌وه؟\nدیاره ده‌رمانساز وه‌ك پزیشك خاوه‌نى پیشه‌یه. بازرگانیى ده‌رمانیش له كوردستان و زۆر ناوچه‌ى ترى جیهاندا یه‌كێكه له بازرگانییه هه‌ره پڕقازانجه‌كان بۆیه ژماره‌یه‌كى زۆرى خوێندكار روویان كرده كۆلێجه‌كانى ده‌رمانسازى و دواى ته‌واوكردنى خوێندن كه‌وتنه بیركردنه‌وه له دانانى ده‌رمانخانه به‌بێ ئه‌وه‌ى حیساب بكرێت بۆ ساده‌ترین یاساى دارایى و ئابوورى كه یاساى عه‌رز و ته‌ڵه‌به.\n(من بایى 6 ده‌فته‌ر ده‌رمانم به قه‌رز دا به ده‌رمانخانه‌یه‌كى تازه كه‌چى ئێستا ده‌رمانخانه‌كه داخراوه و ده‌رمانسازه‌كه‌ش دیار نییه.) ئه‌مه قسه‌ى خاوه‌ن ئه‌نبارێكى ده‌رمان و پێداویستى پزیشكییه كه خۆى و هه‌موو هاوكاره‌كانى ئه‌و ده‌رده‌یان به‌سه‌ردا هاتووه. كابراى ده‌رمانساز بایى چه‌ندین ده‌فته‌ر ده‌رمان ده‌كڕێت و ئوتومبیلێكى ئاخر مۆدێل ده‌خاته‌ژێر خۆى و پاش چه‌ند هه‌فته‌یه‌ك بۆى ده‌رده‌كه‌وێت قازانج سه‌رى مایه‌ى خواردووه. ده‌رمانخانه‌كه دائه‌خات و یاسایه‌كى دیاریكراو نییه سنوورێكى بۆ دابنێت.\nكێشه‌كه ته‌نیا هه‌ر زۆرى و بۆرى نییه به‌ڵكو هه‌بوونى شوێنى زۆر بۆ فرۆشتن و ساغكردنه‌وه‌ى ده‌رمان بۆى هه‌یه ببێته كه‌ناڵێك بۆ فرۆشتن و دابه‌شكردنى ده‌رمان و مادده هۆشبه‌ره‌كان.\nبه‌پێى زانیارییه‌كانى دواڕۆژ نه‌ك ته‌نیا ژماره‌ى ده‌رمانخانه‌كان زۆرن به‌ڵكو مه‌دخه‌له‌كانیش زیاترن له پێویستى هه‌رێم. ته‌نیا هه‌ر له شارى سلێمانیدا 25 ئه‌نبارى ده‌رمان و پێداویستى پزیشكى هه‌یه كه ره‌نگه له شارى په‌كینیش هه‌ر ئه‌وه‌نده مه‌دخه‌ر هه‌بێت، دیاره خاوه‌نى راسته‌قینه‌ى به‌شێكیش له‌و ده‌رمانخانه و مه‌دخه‌رانه بازرگانى ئاسایین و ته‌نیا هه‌ر مۆڵه‌ته‌كه به‌ناوى ده‌رمانسازى رێپێدراوه‌وه‌یه.\n- ئه‌ى ته‌گبیر؟\nئه‌مه پرسیارێكه و ئێمه له‌گه‌ڵ ده‌رمانسازان و هاووڵاتییاندا به‌رزى ده‌كه‌ینه‌وه بۆ كاربه‌ده‌ستانى هه‌رێم.\nهەڵۆیەکى ده‌گمه‌نى گۆشتخۆر روو له كوردستان ده‌كات


زیادبوونی دەیان ملیاردێری ترو هەڵکشانی سەرمایەکان بە سەدان ملیاری تر – Socialist Alternative\nلە کاتێکدا نوخبە تێرنەبووەکەی بۆرژوازی لە جەنگ و کاولکاری، لە جیاتی وەلامدانەوەیان بە قەیرانی ئابوری و چارەسەری ژیانی خەڵک، پاکێجێکی ٤٠ ملیاری دۆلاری تر لە پێناو ڕاگرتنی شکۆ و پایەی یەکجەمسەریی ئەمریکا بە قوڕگی شەڕی ئۆکراینا ئەکەن، بارودۆخی ئابوری جیهان وڵات دوای وڵات تا دێت ڕوو لە خراپی، گرانی و زیادبوونی قەڵشتی چیانیەتی ئەکات، ناڕەزایەتییە نێوخۆییەکان لەهەر جێیەک دژ بە هەلومەجی سەختی ژیان و نایەکسانی ئابوری،وەک بەشێکی گرنگ لە بزووتنەوەی ناڕەزایەتیی کرێکاران کە سەرتاپای جیهانی سەرمایەداری گرتووەتەوە تا دێن ڕوو لە هەڵکشان ئەکەن.\nژمارەیەکی بەرچاو لە کرێکاران کە تا ڕاددەیەک بۆ ماوەی چەند دەیە هەلومەرجێکی ئابوری و سەقامگیری و هێمنیان لە نێو کارگەکانیان بەسەر ئەبرد، ئەمڕۆ بەهۆی هەرەسهێنانی ئاستی ژیان، گرانی، هێرشی بەردەوامی بۆرژوازی بۆ سەر دەستکەوتەکانیان و هەرەشەی لێسەندنەوەیان پۆل پۆل ئەڕژێنە نێو ناڕەزایەتی و مانگرتنە کرێکارییەکان، هەر ڕۆژەی لە جێگایەک گوێبیستی دامەزراندنی خۆڕێکخستنە کرێکارییە سەربەخۆکان ئەبین.\nکاریگەرییە کوشندەکانی پەتای ڤایرۆسی کۆرۆنا کە تا ئیستا (بەفەرمی) بووەتە هۆکاری گیان لەدەستدانی زیاد لە ٥ ملیۆن لەسەر ئاستی جیهان (نافەرمیش زیاد لە ٢٠ ملیۆن) و دواتریش کاریگەرییە کوشندەکانی جەنگی ئۆکراینا بارودۆخی ئابوری جیهانی بە ڕاددەیەکی مەترسیدار گەیاندووە.\nچینی باڵادەست بۆ تێپەڕاندنی قەیرانەکان چاویان لە سفرەو کیسەی کرێکارانەو ئەیانەوێ باجی شەڕو قەیرانی کۆتایی نەهاتووی سیستمەکەیان پێ ببژێرن. هیچ باکیان بە ژیانی مرۆڤەکان نییەو لە پیناو هێشتنەوەی جێگاو رێگای ئابوری خۆیان کرێکاران وەک سوتەمەنی شەڕو قەیرانەکان چاو لێئەکەن.\nلە کاتێکدا گرانی و هەڵکشانی ڕێژەی هەڵئاوسان، مانەوەی هەقدەست و مووچەکان لە جێگای خۆیانن و بگرە کەمتر لە ئاستی خۆی لە هەر ولاتێک، بووەتە دیاردەیەکی جیهانی و بە دیاریکراوی لە درێژەکیشانی جەنگی ئۆکراینا هێندەی تر ئاستی ژیان و گوزەرانی کرێکارانی بەرەو لێواری هەژاری زیاتر پاڵپێوە ناوە. حکومەتەکان و نوێنەرانی چینی بۆرژوازی لەگەڵ هەڵکشانی ژمارەیت ملیاردێرەکان و سامانی ملیاردێرەکان بەچەند هێندەی تر بەڵام داوای دان بە خۆداگرتن، زیاتر بەرگەگرتن، مانەوە لە یەک ڕیز بەرامبەر دوژمن و دەستی دەرەکی، ..هتد لە چینی کرێکار ئەکەن و ئەیانەوێت پرۆسەی بەرهەمهێنان پەکی نەکەوێ و ڕانەوەستێ.\nبە پێ‌ی دواین بەداواداچوونی ئۆکسفام تەنها لە ماوەی دوو ساڵێ ڕابردوودا بڕی ٤٥٣ ملیار دۆلار زیاتر چووە سەر هەژماری کۆمپانیاکانی خواردەمەنی و وزە، هەر لەو ماوەیەدا ٦٢ ملیاردێری تر زیادیان کردووە، خێزانی کارگڵ (ئەمریکا)کە سەرگەرمی بازرگانی بە مەوادی کشتوکاڵیی و خواردەمەنییەکانن بە ڕێژەی ٦٥% سەرمایەیان زیاتر بووە. هاوشێوەی زیادبوونی سەرمایەی ملیاردێرەکانە لە پەتای ڤایرۆسی کۆرۆنا.\nلە کاتێکدا گرانی مەوادی خۆراک ٢٦٣ ملیۆن مرۆڤی بەرەو ئەوپەڕی هەژاری و نەبوونی ماڵپێوەناوە، ٧٠%ی سامانی کشتوکاڵی جیهانیی لە ژێر چنگی تەنها چوار کۆمپانیای مۆنۆپۆڵدایە. بە پێ‌ی ئامارەکان کە هەر ئێستا ٤٠٠ ملیۆن مرۆڤ دڵنیا نین لەوەی خواردنی شایستەیان لە هەموو ژەمەکان چنگ بکەوێت، هەڵکشانێکی بێئەندازەی بەرەو (1,6 ) یەک ملیار و ٦٠٠ ملیۆن مرۆڤ لە هەڵکشاندایە.\nڕوسیا و ئۆکرانیا کە دابینکەری ١٢%ی بەرهەمی کشتوکاڵی دانەوێڵەن لە سەرتاسەری جیهان، هەر ئێستا پچڕانێکی مەزنی تێکەوتووە،بەریەکهەڵوەشانی زنجیرەی دابینکردەکان لەو دوو ولاتەوە و ئاوارەبوونی ٦ ملیۆن ئۆکرانیی، گرانییەکی بێئەندازەی لە مەوادە خۆراکییەکان لە سەرجەم جیهان بە دوای خۆیدا کێش کردووە. تەنها لە هیندوستان بە بەروارد لەگەڵ مانگی جەنیوەری نرخی گەنم دوو هێندە زیادی کردووە، و لە دەرئەنجامی بێبارانی و گٶرانکاری کەشوهەوایەک کە خودی سەرمایەداری لێێ بەرپرسە، ڕێژەی بەرهەمهێنان رووی لە کزی کردووە. ڕوسیا دەرگای بە ڕووی هەناردەکردنی هەر جۆرە کەلوپەلێک داخستووە و زیلنسکی و دارودەستەکەی هەزاران دۆن زەویی کشتوکاڵییان مینڕێژ کردووە.\nژمارەکانی ئۆکسفام هەمان چیرۆکی زیادبوونی سامانی ملیاردێرەکان لە پەتای ڤایرۆسی کۆرۆنا، ئەزموون پێمان نیشان ئەدات هەر قەیرانێکی سیستمەکە نەهامەتی بۆ زۆرینەی خەڵک و گیرفان پڕکردنی کەمایەتییەکی لێکەوتووەتەوە.\nڕێگایەک کە ئۆکسفام بۆ جارەسەری خێرای قەیرانەکان ئەیخاتە ڕوو دانانی باجە بە ڕێژەی ٩٠% بۆ سەر سەرمایەی زیادبووی دەوڵەمەدەکان بە ناوی باجی قەیران، لەگەڵ زیادکردنی باجی خانووبەرەی ملیاردێرەکان، هەروەها پێدانی قەرزە بە وڵاتانی هەژارنشین لە لایەن (IMF) ەوە\nئەم ڕێگا چارانە بۆ چارەسەری نایەکدانی ئابوری هیچ لە باردودۆخەکان ناگۆڕن، تەنانەت گەر ئاهێک بە ژیانی خەڵکدا بهێنێنەوە ئەوا کورتماوەیە و جارێکی تر بە شێوەیەکی دڕندانەتر ملیاردێرەکان لەسەر هیلاکی و ماندووبوونی کرێکاران سەرمایەکانیان دەیان قاتی تر کەڵەکە ئەکەن. بیرمان نەچێت ملیاردێرەکان خاوەنی دەیان پسپۆڕو شارەزای بواری بانکی و دەستکاریکردنی ژمارەو حساباتەکانن، خۆدزینەوە لە باج بە دەیان فرت و فێڵی یاسایی ئەنجام ئەدەن. تەنها لە ساڵی ٢٠١٨دا (ئەوەی کە توانراوە بخرێتە ڕوو)لە ئەمریکا ٩ ملیاردێر لە کۆی ٢٥ ملیاردێر بەم یان بەو ڕێگا خۆی لە باج دزیەوەتەوە و فێڵی کردووە.\nهەروەها چارەسەرەییەکانی ڕێکخراوی نەختینەی نێو دەوڵەتی کە بە دەیان ڕایەڵە بە سیاسەتی دارایی ولاتە ئیمپیالیستەکانەوە گرێ دراوە تەنها لە خزمەت دەوڵەمەندکردنی کەمایەتییەک وبێکاری و هەژاری زیاتری کۆمەڵگا بوو.\nچارەسەری هەرئێستا خۆماڵیکردنی ئەو کۆمپانیا مەزنان کە سەرچاوە گرنگەکانی کۆمەڵگایان لە ژێر دەستدایەو پێویستە لە ژێر کۆنترۆڵی دیموکراتییانەی ڕێخکراوەکانی کرێکاران و خەڵکدا بەڕێوە ببرێن.\nچارەسەری کۆتایی ئەم نایەکسانییەش تەنها ڕیشەکێشکردنی ئەو سیستمە ئابوری و سیاسییەدایە کە ڕەوایەتی بە خاوەندارێتی تایبەتی و کەمایەتییەک ئەدات سەرجەم سامانەکانی کۆمەڵگا کە موڵکی هەمووانە بخەنە ژێر ڕکێفی خۆیانەوە.


سەرۆك بەرهەم و مایک پۆمپیۆ دۆخی عێراق و رۆژهەڵاتی ناوەڕاستیان تاوتوێکرد\n- 1/9/2019 4:28:00 PM 3869 جار خوێندراوەتەوە\nد. بەرهەم ساڵح و مایک پۆمپیۆ\nد. بەرهەم ساڵح، سەرۆک کۆماری عێراق لە کۆشکی سەلام پێشوازیکرد لە مایک پۆمپیۆ، وەزیری دەرەوەی ویلایەتە یەکگرتووەکانی ئەمەریکا و دۆخی عێراق و رۆژهەڵاتی ناوەڕاستیان تاوتوێ کرد.\nنوسینگەی سەرۆکایەتی کۆماری عێراق بڵاویکردەوە، د. بەرهەم ساڵح ئەمڕۆ چوار شەممە لە كۆشكی سەلام لە بەغدا پێشوازیکرد له مایك پۆمپیۆ وەزیری دەرەوەی ئەمریكا و له کۆبوونه‌وه‌یه‌کدا پێشهاتە سیاسی و ئەمنییەكانی عیراق و ناوچەكە و په‌یوه‌ندی نێوان عیراق و ئه‌مەریکا گفتوگۆیان له‌باره‌وه کرا.\nسەرۆك كۆماری عێراق لە کۆبوونەوەکەدا تەئكیدیکرده‌وه، که "ئه‌م ناوچه‌یه پێویستی به گفتوگۆ و لێکگه‌یشتنێکی تازه هه‌یه لە نێوان تەواوی پێكهاتەكان بۆ چەسپاندنی ئاسایش و ئاشتی و نه‌هێشتنی بارگرژیی و چه‌سپاندنی دۆخێکی ئارام که له خزمه‌تی گه‌لانی ئه‌م ناوچه‌یه‌دا بێت به‌گشتی".\nسه‌باره‌ت به په‌یوه‌ندی دوو قۆڵی عێراق و ئه‌مەریکا سەرۆك به‌رهه‌م ساڵح ئاماژەی به گرنگی ئه‌و په‌یوه‌ندیه كرد له نێوان هەردوو وڵات، هاوکات پەرەپێدان و پێشخستنیشی له هه‌موو بواره‌کاندا به پێویست زانی به تایبه‌ت بەشداریكردنی ئەمەریكا لە بنیادنانەوەی عێراق و سەرپێخستنەوەی ئابووری و بوژاندنه‌وه‌ی ژێرخانی وڵات و باشترکردنی توانای سه‌ربازی.\nهه‌روه‌ها سه‌رۆک کۆمار بە بایەخەوە باسی لەو پشتیوانییە كرد، كە ویلایەتە یەكگرتووەكانی ئەمەریكا لە رووی سیاسی و ئەمنیەوە لە عێراقی کردووە، بەتایبەت لە جەنگی دژ بە تیرۆر و سەركەوتن بەسەر گروپی تیرۆرستی داعشدا.\nلایخۆیەوە مایک پۆمپیۆ، وەزیری دەرەوەی ئەمەریكا سوربوونی وڵاتەكەی دووپاتكردەوە بۆ هێشتنەوە و به‌هێزکردنی پەیوەندییەكی تایبەت لەگەڵ عێراق لە هه‌موو ئاستەكاندا، هه‌ڵوێستی نه‌گۆڕی وڵاته‌که‌شی بۆ بەگژاچونەوەی داعش و مه‌ترسی تیرۆرستان به گشتی لە عێراق و تەواوی ناوچەكە دووپاتکرده‌وه.\nپۆمپیۆ روونیشكردەوە، ئەمەریكا، عێراق بە هاوبەشێكی گرنگ و ستراتیژی دەزانێت لە زۆربەی بوارەكانی سیاسی و ئابووری و ئەمنی.\nسه‌باره‌ت به بواری ئابووری و بازرگانیش وەزیری ده‌ره‌وه‌ی ئه‌مەریکا ئاماده‌ی وڵاته‌که‌ی دەربڕی بۆ بەشداریكردن لە وەبەرهێنان و پرۆسەی بنیادنانەوەی عێراق و بەتایبەتیش شارە تازه ئازاد كراوەكان.\n#ئه‌مه‌ریكا #د.به‌رهه‌م ساڵح #سەرۆککۆمارى عێراق


مەخمور، بە ڕێپێوان کۆمەڵکوژی پاریس شەرمەزار کرا – کوردی – RojNews.News\nمەخمور، بە ڕێپێوان کۆمەڵکوژی پاریس شەرمەزار کرا\n09/01/2021 - 9:00:02 pm\nلە هەشتەمین ساڵیادی شەهیدبوونی هەر سێ ژنە شۆڕشگێڕ ساکینە جانسز، لەیلا و فیدان، لە کامپی پەنابەرانی مەخمور ڕێپێوانێکی جەماوەریی ڕێکخرا و کۆمەڵکوژییەکە شەرمەزارکرا.\nئەمڕۆ لە کامپی پەنابەرانی شەهید ڕوستم جودی (مەخمور)، هەشتەمین ساڵیادی کۆمەڵکوژکردنی ساکینە جانسز، لەیلا شایلەمەز و فیدان دۆغان کە لە ٩ی یەکی ساڵی ٢٠١٣ لە پاریس کۆمەڵکوژ کران، ڕێپێوانێکی جەماوەری سازکرا.\nڕێپێوانەکە لە بەردەم شارەوانی کامپەکەوە بە بەشداری سەدان کەس لە دانیشتوانی کامپەکە دەستیپێکرد، ئاڵاکانی عەبدوڵا ئۆجالان، ڕێبەری گەلی کورد، پۆستەرەکانی پەکەکە، کەجەکە، یەژاستار، هەپەگە و وێنەی هەر سێ شەهید لە ڕێپێوانەکەدا بەرزکارابوونەوە دروشمەکانی “بژی سەرۆک ئاپۆ، شەهید نامرن و ژن ژیان ئازادی” دەوترانەوە و بەشداربووان بە ڕێپێوان بەرەو بینای نەتەوە یەکگرتووەکان ڕۆیشتن، پاشان لەبەردەم بیناکە بەیاننامەیەک خوێندرایەوە و لە لایەن نوران سێزگین، ئەندامی کۆردیناسیۆنی ئەنجومەنی عەشتارلێدوانێکیدا.\nلە سەرەتای لێدوانەکەدا هەر سێ ژنە شۆڕشگێڕەکەی بەبیرهێنایەوە و وتی: گەورەترین ئازاری گەلی کورد لە دوای پیلانگێڕیی ١٥ی شوبات ئەو کۆمەڵکوژییە بوو کە لە ٩ی کانوونی دووەمی ٢٠١٣ لە پاریس ئەنجامدرا.\nئەوەشی وت: کە ئەگەرچی پاریس وەک پایتەختی شارستانییەت باس دەکرێت بەڵام بووە گۆڕستانێک بۆ سێ ژنی شۆڕشگێڕ، سەرەڕای بەڵێنی بەرپرسانی پاریس بۆ دادگایی کردنی بکوژان، بەڵام هێشتا هیچ شتێکی لەسەر ئەو ڕووداوە نەکردووە.\nنوران سێزگین، ئاژەی بۆ ئەوەشکرد کە هەڤاڵ ساکینە جانسز هەم لە شۆڕش و هەم لەناو گەلی کورددا ژنێکی ئاشتی و بەرخۆدەر و نموونە بووە لەیلا شایلەمەزیش کەرامەتی خۆی لە چیا ئازادەکان بینی و بە نوێنەرایەتیی گەنجان لە ئەورووپا ڕووی کردە چیا ئازادەکان دوای ماوەیەک بۆ کار گەڕایەوە ئەوروپا، هەڤاڵ فیدان دۆغانیش حەزی لە کاری دیپلۆماسی بوو.\nوتیشی: کاتێک دوژمن ئەم کۆمەڵکوژیەی ئەنجامدا هەم بۆ ڕێبەرایەتی، هەم بۆ بزووتنەوە و هەم بۆ گەلی کورد، ئازارێکی زۆری دروست کردووە دوژمن بە کوشتنی هەر سێ ژنە شۆڕشگێڕەکە ویستی پەیامێک بە ڕێبەرایەتی و بزووتنەوەکەمان بدات.\nلە کۆتایی لێدوانەکەدا نوران سیزگین هەنگاوی کەجەکە و کەژەکەی بەبیرهێنایەوە و وتی: “ئێمە هەمیشە پێداگریی لەسەر ئازادی ڕێبەرایەتی و پێداگری لەسەر خۆپاراستن دەکەین هەروەها بە ڕۆحی مانگرتن لە خواردنی زیندانیان بەشداری چالاکییەکان بن”.\nڕێپێوانەکە بە دروشمەکانی “بێ سەرۆک ژیان نابێت، ژن ژیان ئازادی، سارا ڕۆژبین ڕوناهی” کۆتایی پێهات.\nقەندیل و ڕانیەش یادی ساکینە جانسز و هەڤاڵانیان بەرز ڕاگرت


نەبەز گۆران: عەفرین ئێمەی شەرمەزاركرد! – WtariKurd\n– Posted on 2018-02-13بابەتی: سیاسی\nئەو ئیرادەیە، ئەو بڕوایە، ئەو یەكبوونە، ئەو ئومێدەی لە خەڵكی شاری (عەفرین)دا هەیە، بنەمایە بۆ پەروەردەیەكی جیاواز، پەروەردەیەك كە سیستەمە سیاسییەكە جۆرێكی دیكە لە مرۆڤ و، جۆرێكی دیكە لە تێگەیشتن بۆ ژیان و خۆ بەرێوەبردن دێنێتە ئاراوە. ئێمە: مەبەستم باشووری كوردستانە، دوای بیست و پێنج ساڵ لە خۆبەرێوەبردن، چ لە رووی سیاسییەوە، چ لە رووی ئابوورییەوە، چ لە رووی سەربازییەوە بەرەو تێكشكان رۆیشتین. ئەم تێكشاندنە بەرهەمی عەقڵێك بوو، كە نەیتوانی خۆ بەرێوەبردن بكاتە دونیابینیەكی نوێ.\nسەرنجێكی كورت دەدەین لەسەر خەڵكی شاری (عەفرین) دەبینین خەڵكەكە هێندە بروای بە هێزە شەڕڤانەكان هەیە، یەك كەس ئامادەنییە شارەكەی خۆی و ماڵەكەی خۆی چۆڵبكات، چونكە دەزانێت ئەو شەرڤانانەی لە بەرەی شەڕەكەدان سەنگەرەكانی خۆیان چۆڵناكەن و دڵنیایی دەدەنە خەڵكی شارەكە. نەك هەر ئەمە، لەبری هەڵهاتنی خەڵكی شار لە ترسی داگیركردن، كۆچی پێچەوانە روودەدات! واتە خەڵكی شارەكانی دیكە بەرەو شاری (عەفرین) دەچن و، دەیانەوێت پێكەوە فەزای شار قەرەباڵەختر بكەن، چونكە بڕوایان بەو هێزەیە بەرگری لە شار دەكات. ئەم بروابوونە بە هێزە شەڕكەرەكان، بەتەواوەتی پێچەوانەی باشوورە. لێرە هەركاتێك شەڕێكی راستەقینە رووبەرووی شارێك بووبێتەوە، بەهۆی بڕوانەبوونی خەڵكی شارەكە بە هێزە بەرگریكارەكان و سیاسەتەكە، پەنایان بەر كۆچكردن و هەڵهاتن و خۆ رزگاركردن بردوە و شارەكەیان چۆڵكردوە!\nئێمە ناتوانین بڵێین: هێزە چەكدارەكانی ئێرە ئازانین. بەڵام دەتوانین بڵێین: ئەو هێزە چەكدارانە سەرەڕای بە حیزبی كردنیان، بەجۆرێك ئیدارە دراون بەردەوام توشی شكستكراون. هێزە چەكدارەكانی باشوور، كە هێزی حزبین، لەلایەن دوو جۆر حیزبەوە پەروەردەكراون ئەم پەروەردەیە نەیتوانیووە ئازایەتی و بڕواكانیان گەشە پێبدات، لەبری ئەمە بەرژوەندی و خۆ پارێزی و خۆنواندن شوێنی بڕوا و ئازایەتی گرتووەتەوە.\nلە ماوەكانی پێشودا لە شەورۆژێكدا لانیكەم تەواوی خاكی ناوچە كێشە لەسەرەكانمان لەدەستدا. ئەم شكستە سەربازییە هۆی ترسنۆكی هێزەكان نەبوو، هۆی لاوازی سیاسیی و فەزای حیزبی و، فەزای وێرانكردنی هێزی سەربازی و، بڕوا نەبوون بە بەرگری ئەو دۆخەی دروستكرد، كە زۆر بە ئاسانی لەشكرێكی بچوكی ماندوی (عێراق) بتوانێت هەموو ئەو ئامانجانە بهێنێتە دی كە دەیەویست. سەرباری ئەم تێكشكانە سەربازییەی، لە _شەنگال، تا_ خانەقین_ هەر گوتاربێژی حیزبێك دێت، ئەویتر تۆمەتباردەكات بەم شكستە، بەبێ ئەوەی كەسیان بەسەری خۆیدا بهێنێت، كە شكستەكە تەنها لەیەك شوێنەوە نەبووە و لەتەواوی ناوچەكەدا بووە و شكستی سەرچەم ئەو عەقڵیەتەیە ئیدارەی ئەم هەرێمەی دەدا.شكستی پەروەردەی سەربازی و شكستی سیاسیی و شكستی خۆ بەرێوەبردن بوو.\nگەر بپرسین: هێزێكی زەبەلاحی وەك (توركیا) بەو شێوازە تەكنیكی و سەربازییەوە، بەو چەكە پێشكەوتنانەوە، روو لە هەرێمی كوردستان بكات، چی روودەدات؟ ((لەكاتێكدا هەرگیز هێزی سەربازی توركیا و عێراق بەراورد ناكرێت)) ئێمە لەبەردەم هێزەكەی (عێراق)دا بەم جۆرەبووین دەبێت لەبەردەم هێزی (توركیا)دا چۆن بین؟!\nوەڵامی ئەم پرسیارانە پەیوەندی بە ئیرادە و بروا بەخۆبوونەوە هەیە. ئەوەی لە رۆژئاوای كوردستان دەگوزەرێت ئیرادە و بڕوا بەخۆبوون لەهەموو شتێك گەورەترە، رێك پێچەوانی باشووری كوردستان. مرۆڤ كە لە شوێنی خۆی سەیری رۆژئاوا دەكات، راستەوخۆ تووشی شەرم دەبێت و، لەخۆی دەپرسێت: ئەوان بەو جۆرە و ئێمەش بەم جۆرە. ئەوان لە قۆناغێكی سەختدا و بە ماوەیەكی كەم میلەتێكی لەو جۆرەیان دروستكرد و، ئێمەش دوای بیست و پێنج ساڵ، چ میلەتێكمان دروستكرد و،چ خۆ بەرێوبردنێكمان بەرهەم هێنا؟!\nهەریەكەمان وەك كوردێك شانازی بە (عەفرین)ەوە دەكەین، لەتەنیشتیدا شەرمیش لەخۆمان دەكەین، چونكە هێزەكانی ئێمە بەجۆرێك پەروەردەكران و بەجۆرێك پەرشوبڵاوكرانەوە لەلایەن حیزبەوە و، بەجۆرێك بارگاوی كران، لە شەو رۆژێكدا ئەو هەموو خاكەیان پێچۆڵكرا،كە چاوەروان نەبووین بەو ئاسانییە چۆڵی بكەن. دڵنیاین لەوە (عەفرین) بۆ باشوور نابێتە وانە، چونكە عەقڵی سیاسیی و حیزبی باشوور گەیشتووتە ئاستێك ئیدی بەتەواوەتی دارزیووە و، چاوەرێی بەرهەمی لەمە باشتری لێناكرێت. بەڵام سەركەوتنی (عەفرین) دەبێتە دەروازەیەك بۆ بەرەو پێشچوونی دۆزی كورد لە جیهانی دەرەوە. دەبێتە بنەمایەك ئەو تێگەشیتنەی جیهانی دەرەوە بۆ كوردی باشوور و ئیدارەكەی هەیەتی بەتەواوەتی بگۆڕێت و، تێدەگەن كورد هەر باشوور نییە، ئیدارەیەكی _پیسخۆر_ و هێزی حیزبی و سیاسەتێكی خۆسەپێنی هەبێت، بەڵكو كورد دیوێكی دیكەی هەیە، ئەو دیوەی بریتیە لە ئیرادەو بروا بەخۆبوون و خەون بینین بە ئیدارەیەك لەسەر بنەمایەكی تەندروست بونیاد نرابێت.